บทเรียน ‘คนปากพล่อย’.!?
ถือว่า “ปากพาซวย” จริงๆ กรณีของ นพ.วรงค์ เดชกิจวิกรม หัวหน้าพรรคไทยภักดี เพียงวันเดียว (15 ก.ย. 65) ศาลอาญากรุงเทพใต้ ประทับรับฟ้อง 2 คดี
ถือว่า “ปากพาซวย” จริงๆ กรณีของ นพ.วรงค์ เดชกิจวิกรม หัวหน้าพรรคไทยภักดี เพียงวันเดียว (15 ก.ย. 65) ศาลอาญากรุงเทพใต้ ประทับรับฟ้อง 2 คดี
28 ก.ย. 2565

ถือว่า “ปากพาซวย” จริง ๆ กรณีของนพ.วรงค์ เดชกิจวิกรม หัวหน้าพรรคไทยภักดี เพียงวันเดียว (15 ก.ย. 65) ศาลอาญากรุงเทพใต้ ประทับรับฟ้อง 2 คดี ทั้งคดีหมิ่นประมาทบริษัท กัลฟ์ เอ็นเนอร์จี ดีเวลลอปเมนท์ จำกัด (มหาชน) หรือ GULF และคดีหมิ่นประมาทบริษัท ไทยคม จำกัด (มหาชน) หรือ THCOM ด้วยกรรมและวิธีการที่ไม่แตกต่างกัน..
เริ่มจากคดีแรก ศาลอาญากรุงเทพใต้ รับฟ้อง “หมอวรงค์” เป็นจำเลยคดีใส่ความ GULF ว่าผูกขาดธุรกิจโทรคมนาคม อินเทอร์เน็ต ต้นตอมาจาก “หมอวรงค์” ไลฟ์สดในเพจเฟซบุ๊ก Warong Dechgitvigrom เมื่อ 4 ก.ค. 64 ว่า กัลฟ์ กำลังจะเข้ามาผูกขาดกิจการสื่อสารและอินเทอร์เน็ต โดยประกาศรับซื้อหุ้น ถือหุ้นส่วนใหญ่บริษัท อินทัช โฮลดิ้งส์ จำกัด (มหาชน) หรือ INTUCH และจะซื้อหุ้นบริษัท แอดวานซ์ อินโฟร์ เซอร์วิส จำกัด (มหาชน) หรือ ADVANC รวมทั้งจะเข้าประมูลสัมปทานดาวเทียมและกล่าวถึงกสทช.ว่าล็อกสเปกให้บริษัท ไทยคม จำกัด (มหาชน) ได้รับสัมปทาน..
คำสั่งประทับฟ้องศาลระบุว่า “การไลฟ์สดดังกล่าว มีลักษณะเป็นการใส่ความที่ทำให้ประชาชนทั่วไปเข้าใจว่า กัลฟ์มีวัตถุประสงค์จะผูกขาดเครือข่ายสื่อสารโทรคมนาคมและอินเทอร์เน็ต ทำให้เกิดการเอื้อประโยชน์ ทุจริตคอร์รัปชันแก่ข้าราชการและนักการเมือง  เป็นเหตุให้โจทก์ต้องเสื่อมเสียชื่อเสียงและภาพลักษณ์”
ศาลอาญานัดสอบคำให้การและตรวจพยานหลักฐานของโจทก์และจำเลยวันที่ 14 พ.ย. 65 วันดังกล่าว “หมอวรงค์” ต้องไปให้การต่อศาลด้วยตัวเองและขอประกันตัวต่อไป
คดีที่สองศาลอาญากรุงเทพใต้ รับฟ้อง “หมอวรงค์” เป็นจำเลยคดีหมิ่นประมาทและฟ้องคดีแพ่งเรียกค่าเสียหายเป็นจำนวนเงิน 120 ล้านบาท จากกรณีการไลฟ์สดและโพสต์ข้อความบนหน้าเพจเฟซบุ๊ก Warong Dechgitvigrom ช่วงส.ค.-ต.ค. 64 ปมทวงคืนดาวเทียมไทยคม โดยกล่าวหาว่า “การออกใบอนุญาตดาวเทียมไทยคม 7 เอื้อประโยชน์กับ THCOM และ THCOM นำสมบัติชาติไปหาผลประโยชน์” 
โดยศาลไต่สวนมูลฟ้องแล้วเห็นว่า การไลฟ์สดของ “หมอวรงค์” มีลักษณะเข้าข่ายเป็นการใส่ความ ที่ทำให้ประชาชนทั่วไปเข้าใจตามที่หมอวรงค์ กล่าวหาเป็นเหตุทำให้ THCOM ต้องเสื่อมเสียชื่อเสียงและภาพลักษณ์ และศาลนัดสอบคำให้การและตรวจพยานหลักฐานคดีฟ้อง วันที่ 25 ต.ค. 65 นี้ วันดังกล่าว “หมอวรงค์” จะต้องไปให้การต่อศาลด้วยตัวเองอีกเช่นกัน
ก่อนหน้านี้นพ.วรงค์ ได้เคยฟ้องรัฐมนตรีว่าการกระทรวงดิจิทัลเพื่อเศรษฐกิจและสังคมและคณะ พร้อมกับ THCOM และ INTUCH และกรรมการบริษัทหลายท่านต่อศาลอาญาคดีทุจริตและประพฤติมิชอบกลาง กล่าวหา“กรณีส่งมอบโครงการดาวเทียมไทยคมไม่เป็นไปตามสัญญาสัมปทานและเอื้อประโยชน์ให้เอกชน”
แต่สุดท้าย…ศาลพิจารณาแล้ว “ไม่รับฟ้อง”…!!
ต่อมาหมอวรงค์..ได้ยื่นฟ้องข้าราชการกระทรวงดิจิทัลเพื่อเศรษฐกิจและสังคม พร้อม THCOM-INTUCH และกรรมการทั้ง 2 บริษัทต่อศาลอาญาคดีทุจริตและประพฤติมิชอบกลาง แต่ “หมอวรงค์” ไม่สามารถบรรยายให้ศาลเห็นถึงความเสียหายได้ ศาลจึงพิจารณา “ยกคำฟ้อง” อีกเช่นกัน..
ผลของคดีวันที่ 14 พ.ย. 65 ในคดี GULF ฟ้องหมิ่นประมาท และผลของคดีวันที่ 25 ต.ค. 65 ในคดี THCOM ฟ้องหมิ่นประมาทและฟ้องคดีแพ่งเรียกค่าเสียหาย 120 ล้านบาท จะออกมาเป็นเช่นไร..มิอาจจะล่วงรู้ได้
แต่สิ่งที่ได้เห็นเชิงประจักษ์..นี่คือบทเรียน “คนปากพล่อย” นั่นเอง..!!! 